**OBCHODNÁ VEREJNÁ SÚŤAŽ**

podľa ustanovenia § 281 - § 288 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

Mestský súd Bratislava III a Mestský súd Bratislava IV vyhlasujú

obchodnú verejnú súťaž na najvhodnejší návrh na uzatvorenie kúpnej zmluvy na zabezpečenie

budovy na účely zriadenia spoločného sídla Mestského súdu Bratislava III a Mestského súdu Bratislava IV

**PODMIENKY**

**OBCHODNEJ VEREJNEJ SÚŤAŽE**

**„Zabezpečenie budovy Mestského súdu Bratislava III a Mestského súdu Bratislava IV“**

(ďalej len „súťažné podmienky“)

1. **VŠEOBECNÁ ČASŤ**
2. **Identifikácia vyhlasovateľov**
	1. Názov: Mestský súd Bratislava III

Sídlo: Námestie Biely kríž 7, 836 07 Bratislava III

V zastúpení: JUDr. Zuzana MOŤOVSKÁ DOBOŠOVÁ

IČO: 00039501

* 1. Názov: Mestský súd Bratislava IV

Sídlo: Saratovská 1/A, 84454 Bratislava IV

V zastúpení JUDr. Miriam OSWALDOVÁ

IČO: 00039535

(na účely tejto obchodnej verejnej súťaže spolu len „vyhlasovatelia“)

* 1. Mestský súd Bratislava III splnomocnil Mestský súd Bratislava IV, aby aj v jeho mene realizoval všetky úkony spojené s priebehom tejto obchodnej verejnej súťaže.
	2. Kontaktná osoba: Ing. Zuzana Bujalková, tel. č.: 02/8889 1239, e-mail: ovs@justice.sk
1. **Predmet a účel obchodnej verejnej súťaže**
	1. Predmetom tejto obchodnej verejnej súťaže je predloženie najvhodnejšieho návrhu na uzavretie kúpnej zmluvy (prípadne ďalších súvisiacich zmlúv), ktorej predmetom bude odplatný prevod vlastníckeho práva k nehnuteľnosti/nehnuteľnostiam v prospech Slovenskej republiky zastúpenej vyhlasovateľmi, do spoločnej správy vyhlasovateľov v pomere 2/5 pre Mestský súd Bratislava III a 3/5 pre Mestský súd Bratislava IV, za účelom zriadenia spoločného sídla Mestského súdu Bratislava III a Mestského súdu Bratislava IV pre výkon činností v zmysle zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov. Účelom tejto obchodnej verejnej súťaže je teda zabezpečenie najvhodnejšej budovy slúžiacej ako spoločné sídlo vyhlasovateľov.
	2. Predmetom kúpnej zmluvy v zmysle bodu 2.1. týchto súťažných podmienok bude nadobudnutie vlastníckeho práva k stavbe (budove), ktorá spĺňa všetky požiadavky na budovu uvedené v Prílohe č. 1, k pozemku pod stavbou, na ktorom je stavba postavená, k priľahlým pozemkom a k ďalším pozemkom a nehnuteľnostiam, ktoré budú predmetom najvhodnejšieho súťažného návrhu (najmä pozemky, na ktorých sú umiestnené parkovacie miesta, iné spevnené plochy, nádvoria a pod.).
	3. Vyhlasovatelia majú na základe tejto obchodnej verejnej súťaže uzatvoriť kúpnu zmluvu na nadobudnutie vlastníckeho práva k budove a k ďalším nehnuteľnostiam, ktoré budú predmetom najvhodnejšieho súťažného návrhu, ktorý musí spĺňať všetky požiadavky podľa prílohy č. 1 týchto súťažných podmienok, a ktorý bude vyhodnotený ako najvhodnejší podľa kritérií uvedených v prílohe č. 3 týchto súťažných podmienok.
	4. Navrhovateľ predloží súťažný návrh vypracovaný v súlade s týmito súťažnými podmienkami.
2. **Zdroj finančných prostriedkov**
	1. Predmet obchodnej verejnej súťaže je financovaný z prostriedkov Plánu obnovy a odolnosti, Komponent 15 „Reforma justície“ – Investícia 1: „Investície do budov a reorganizácia súdov (reforma súdnej mapy)“ – projekt „Nákup nehnuteľností pre potreby Mestského súdu Bratislava III a Mestského súdu Bratislava IV“.
3. **Časový harmonogram vyhlasovanej obchodnej verejnej súťaže**

• Vyhlásenie obchodnej verejnej súťaže: **15.07.2024**

• Lehota na predloženie súťažných návrhov: **31.07.2024**

• Predpokladaný termín oznámenia výsledku vyhodnotenia súťažných návrhov: **31.08.2024**

1. **Oprávnený navrhovateľ**
	1. Navrhovateľom môže byť fyzická osoba alebo právnická osoba vystupujúca voči vyhlasovateľom samostatne, ak je výlučným vlastníkom budovy a ostatných nehnuteľností, ktoré budú predmetom súťažného návrhu, alebo skupina fyzických osôb/právnických osôb vystupujúcich voči vyhlasovateľom spoločne, ktorí sú podielovými spoluvlastníkmi budovy a ostatných nehnuteľností, ktoré budú predmetom súťažného návrhu, pričom súčet ich spoluvlastníckych podielov k budove a k ostatným nehnuteľnostiam, ktoré budú predmetom súťažného návrhu, musí byť 1/1 k celku.
	2. Skupina fyzických osôb/právnických osôb podľa bodu 5.1. týchto súťažných podmienok musí predložiť splnomocnenie pre jednu z osôb, ktorá bude oprávnená konať za všetkých podielových spoluvlastníkov vo všetkých právnych úkonoch spojených s priebehom tejto obchodnej verejnej súťaže, vrátane uzavretia kúpnej zmluvy (prípadne ďalších súvisiacich zmlúv).
	3. Navrhovateľ musí byť v čase uzatvorenia zmluvy, ktorá bude výsledkom tejto obchodnej verejnej súťaže, zapísaný v registri partnerov verejného sektora vedeného podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
2. **Náklady na súťažný návrh, nakladanie so súťažným návrhom zo strany vyhlasovateľov a ochrana dôverných informácií**
	1. Všetky náklady a výdavky spojené s prípravou a predložením súťažného návrhu a iných dokladov súvisiacich s účasťou v tejto obchodnej verejnej súťaži, ako aj s jej priebehom, ukončením a procesom nasledujúcim po oznámení výsledkov obchodnej verejnej súťaže, vrátane uzatvorenia kúpnej zmluvy (prípadne iných súvisiacich zmlúv) a nákladov a výdavkov realizovaných v zmysle kúpnej zmluvy (prípadne iných súvisiacich zmlúv), znáša navrhovateľ bez finančného nároku voči vyhlasovateľom, a to bez ohľadu na výsledok obchodnej verejnej súťaže.
	2. Doručené súťažné návrhy zostávajú ako súčasť dokumentácie o obchodnej verejnej súťaži a vyhlasovatelia sú oprávnení s nimi voľne nakladať v zmysle podmienok v súlade s účelom, na ktorý boli predložené, v súlade s právnymi predpismi a týmito súťažnými podmienkami.
	3. Ak súťažný návrh zahŕňa akýkoľvek predmet autorského práva alebo iných práv duševného či priemyselného vlastníctva, navrhovateľ podaním tohto návrhu udeľuje vyhlasovateľom bezodplatný súhlas na používanie tohto predmetu všetkými spôsobmi, ktoré sú potrebné na dosiahnutie účelu tejto obchodnej verejnej súťaže.
	4. Vyhlasovatelia budú zachovávať mlčanlivosť o informáciách, ktoré navrhovateľ v návrhu označí ako dôverné, pokiaľ vyhlasovatelia nie sú povinní tieto informácie zverejniť alebo sprístupniť tretej osobe podľa príslušných všeobecne záväzných právnych predpisov (napr. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov). V prípade, že návrh obsahuje dôverné informácie, navrhovateľ predloží zoznam všetkých informácií, ktoré sú dôverné, s ich identifikáciou (napr. podľa čísla strany, čísla odseku, bodu a textu obsahujúceho informácie, ktoré sú dôverné) podľa vzoru v prílohe č. 4 týchto súťažných podmienok.
3. **KOMUNIKÁCIA**
4. **Forma komunikácie medzi vyhlasovateľmi a navrhovateľmi**
	1. Súťažné návrhy (prípadne jeho zmeny) navrhovatelia predkladajú v súlade s bodom 11. týchto súťažných podmienok.
	2. Navrhovateľ je oprávnený od vyhlasovateľov požadovať vysvetlenia súťažných podmienok obchodnej verejnej súťaže, a to e-mailom na e-mailovej adrese ovs@justice.sk najneskôr 7 dní pred uplynutím lehoty na predloženie súťažných návrhov.
	3. Vyhlasovatelia poskytnú vysvetlenie k predloženej žiadosti o vysvetlenie/otázke doručenej v súlade s bodom 7.2. týchto súťažných podmienok navrhovateľovi e-mailom bezodkladne, najneskôr však 3 dni pred uplynutím lehoty na predloženie súťažných návrhov, pričom zároveň najneskôr 3 dni pred uplynutím lehoty na predloženie súťažných návrhov vyhlasovatelia zverejnenia anonymizované žiadosti o vysvetlenie/otázky a poskytnuté odpovede na <https://www.justice.gov.sk/ovs>.
	4. Ak je to nevyhnutné, vyhlasovatelia môžu doplniť alebo zmeniť súťažné podmienky, a to zverejnením informácie o doplnení alebo zmene najneskôr 3 dni pred uplynutím lehoty na predloženie súťažných návrhov na <https://www.justice.gov.sk/ovs>.
5. **PRÍPRAVA SÚŤAŽNÉHO NÁVRHU**
6. **Jazyk súťažného návrhu**

Súťažný návrh a ďalšie doklady v obchodnej verejnej súťaži musia byť predložené v slovenskom alebo českom jazyku.

1. **Ceny uvádzané v súťažnom návrhu**
	1. Navrhovateľom navrhovaná kúpna cena uvedená v súťažnom návrhu navrhovateľa bude vyjadrená v peňažnej mene Euro a matematicky zaokrúhlená na 2 (dve) desatinné miesta.
	2. Kúpna cena musí byť stanovená v súlade so zákonom č. 18/1996 Z. z. o cenách v znení neskorších predpisov, vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov a v súlade so zákonom č. 222/2004 Z. z. o dani z pridanej hodnoty v znení neskorších predpisov.
	3. Navrhovaná kúpna cena musí obsahovať vyčíslenie celkovej ceny budovy a ostatných nehnuteľností, ktoré budú predmetom súťažného návrhu, pričom navrhovateľ samostatne uvedie:
2. cenu za budovu,
3. cenu za 1m2 výmery GLA (gross lettable area),
4. cena za 1 m2 výmery GLA + add on (gross lettable area + spoločné priestory)
5. cenu za každú ďalšiu nehnuteľnosť, ktorá je predmetom súťažného návrhu (pozemky a pod.).
	1. Navrhovateľ predloží všetky ceny vrátane všetkej aplikovateľnej dane (vrátane DPH). Vyhlasovatelia nie sú platiteľmi DPH.
6. **PREDKLADANIE SÚŤAŽNÉHO NÁVRHU A VÝHRADNÉ OPRÁVNENIA VYHLASOVATEĽOV**
7. **Predloženie súťažného návrhu**
	1. Navrhovateľ vypracuje a predloží súťažný návrh v súlade s týmito súťažnými podmienkami.
	2. Súťažný návrh musí obsahovať
8. identifikáciu navrhovateľa v rozsahu:

a) navrhovateľ, ktorý je fyzickou osobou nepodnikateľom, uvedie: meno a priezvisko, dátum narodenia, adresu trvalého pobytu, adresu na doručovanie, bankové spojenie,

b) navrhovateľ, ktorý je fyzickou osobou podnikateľom, uvedie: obchodné meno, IČO, miesto podnikania, údaj o zápise v príslušnom registri, adresu na doručovanie, DIČ, IČ DPH, ak je platiteľom DPH, bankové spojenie,

c) navrhovateľ, ktorý je právnickou osobou podnikateľom, uvedie: obchodné meno, IČO, sídlo, údaj o zápise v príslušnom registri, adresu na doručovanie, DIČ, IČ DPH, ak je platiteľom DPH, bankové spojenie,

d) uvedenie kontaktnej osoby navrhovateľa v rozsahu meno, priezvisko, telefonický a mailový kontakt,

1. opis budovy a nehnuteľností, ktoré sú predmetom súťažného návrhu, v štruktúre podľa Prílohy č. 2 týchto súťažných podmienok, ktorý sa stane prílohou kúpnej zmluvy,
2. cenovú ponuku v štruktúre podľa bodu 9.3. a vo forme podľa prílohy č. 2 týchto súťažných podmienok, údaje z ktorej budú doplnené do kúpnej zmluvy.
	1. Súčasťou predkladaného súťažného návrhu musí byť dokumentácia deklarujúca právny a skutkový stav budovy a nehnuteľností, ktoré sú predmetom súťažného návrhu:

a) výpis z listu vlastníctva preukazujúci vlastnícke právo navrhovateľa alebo skupiny navrhovateľov,

b) v prípade, ak je nehnuteľnosť v podielovom spoluvlastníctve viacerých osôb, vyhlásenie podľa prílohy č. 4 súťažných podmienok všetkých podielových spoluvlastníkov o tom, že bol zachovaný postup podľa ustanovenia § 140 zák. č. 40/1964 Zb. Občiansky zákonník v znení neskorších predpisov a predkupné právo spoluvlastníkov nebolo uplatnené,

c) snímka z katastrálnej mapy s vyznačením budovy a nehnuteľností, ktoré sú predmetom súťažného návrhu,

d) právoplatné rozhodnutie o povolení užívania nehnuteľnosti (kolaudačné rozhodnutie), prípadne iný doklad preukazujúci účel využitia nehnuteľnosti v súlade s týmito súťažnými podmienkami,

e) vyhlásenie navrhovateľa podľa prílohy č. 4 súťažných podmienok, že na nehnuteľnosti, ktorá je predmetom súťažného návrhu, neviaznu žiadne dlhy a vo vzťahu k predávanej nehnuteľnosti neprebiehajú žiadne súdne, reštitučné, exekučné, ani iné konania, ktoré by mohli mať za následok obmedzenie disponovania s nehnuteľnosťou,

f) v prípade existencie záložného práva viaznuceho na nehnuteľnosti v čase predkladania súťažného návrhu navrhovateľom, vyhlásenie podľa prílohy č. 4 súťažných podmienok, že postupom predpokladaným v návrhu kúpnej zmluvy dôjde k zániku záložného práva a navrhovateľ zabezpečí, že vyhlasovatelia nadobudnú vlastnícke právo k nehnuteľnostiam nezaťaženým záložným právom,

g) identifikácia vecného bremena viaznuceho na nehnuteľnosti v čase predkladania súťažného návrhu navrhovateľom, z ktorého je navrhovateľ povinný z vecného bremena, listiny preukazujúce

- vznik vecného bremena viaznuceho na nehnuteľnosti alebo

- v prípade vstúpenia vyhlasovateľov do postavenia povinného z vecného bremena, opis práv a povinností povinného z vecného bremena, jeho obsah, trvanie, uvedenie oprávnených z vecného bremena a iné rozhodné podmienky podložené listinami, na základe ktorých bolo vecné bremeno zriadené, alebo

- v prípade vstúpenia vyhlasovateľov do postavenia oprávneného z vecného bremena, opis práv a povinností oprávneného z vecného bremena, jeho obsah, trvanie, uvedenie povinných z vecného bremena a iné rozhodné podmienky podložené listinami, na základe ktorých bolo vecné bremeno zriadené,

h) v prípade existencie akéhokoľvek obmedzenia výkonu vlastníckych práv navrhovateľa a/alebo tretích osôb k nehnuteľnosti, listiny preukazujúce oprávnenie vyhlasovateľov zasahovať do výkonu vlastníckych práv tretích osôb za účelom riadneho užívania nehnuteľnosti a všetkých jej súčastí vyhlasovateľmi podľa podmienok tejto obchodnej verejnej súťaže,

i) overovacie dispozičné schémy umožňujúce overiť splnenie priestorových požiadaviek definovaných v požiadavkách na nehnuteľnosť špecifikovaných v prílohe č. 1 súťažných podmienok („test-fity“) v podobe pôdorysu budovy s uvedením rozmerov jednotlivých priestorov spĺňajúceho podmienky uvedené v prílohe č. 1 súťažných podmienok, ktorý sa stane prílohou kúpnej zmluvy,

j) zoznam technologického vybavenia budovy a nehnuteľností, ktoré sú predmetom súťažného návrhu,

k) zoznam dokumentácie v zmysle bodu 7.6. obchodných podmienok podľa prílohy č. 5 týchto súťažných podmienok, t. j. dokumentácie týkajúcej sa budovy a nehnuteľností, ktoré budú predmetom súťažného návrhu, ktorá bude odovzdaná vyhlasovateľom spolu s nehnuteľnosťami v súlade s kúpnou zmluvou uzatvorenou na základe výsledku tejto obchodnej verejnej súťaže.

* 1. Vyhlasovatelia v prílohe č. 5 predkladajú obchodné podmienky, za ktorých na základe výsledku tejto obchodnej verejnej súťaže majú záujem nadobudnúť vlastnícke právo k budove a k nehnuteľnostiam, ktorú budú predmetom najvhodnejšieho súťažného návrhu. Predložené obchodné podmienky predpokladajú, že v čase uzatvorenia kúpnej zmluvy bude na nehnuteľnostiach viaznuť záložné právo a že vo vzťahu k nehnuteľnostiam sú uzatvorené nájomné zmluvy, pričom obchodné podmienky obsahujú pre vyhlasovateľov akceptovateľný návrh riešenia zániku záložného práva v rámci procesu kúpy nehnuteľností a ukončenia nájomných vzťahov. Navrhovateľ je oprávnený k obchodným podmienkam uviesť odôvodnené pripomienky vo forme „sledovania zmien“ / „track changes“ alebo iným vhodným spôsobom. Vyhlasovatelia sa zaväzujú pripomienky akceptovať len v prípade, ak ide o odôvodnené pripomienky vyvolané konkrétnymi podmienkami budovy a nehnuteľností, ktoré sú predmetom súťažného návrhu alebo navrhovateľa a ak ide o formálne nedostatky a chyby v písaní a počítaní alebo iné zrejmé nesprávnosti. Ak to vyžadujú alebo odôvodňujú právne alebo skutkové okolnosti navrhovateľa alebo nehnuteľností, je navrhovateľ oprávnený predložiť vlastný návrh kúpnej zmluvy, prípadne iných zmlúv, ktoré je pre dosiahnutie účelu tejto obchodnej verejnej súťaže nevyhnutné uzatvoriť, v ktorých ak sa odkloní od úprav uvedených v obchodných podmienkach, tieto odklony odôvodní.
1. **Miesto a lehota na predkladanie súťažných návrhov a forma súťažných návrhov**
	1. Súťažné návrhy musia byť **doručené osobne** do podateľne Ministerstva spravodlivosti SR, na adrese: **Ministerstvo spravodlivosti SR, Račianska ul. 71, Bratislava**, a to výlučne **v dňoch od 29.07.2024 do 31.07.2024, v čase od 8:00 do 11:30 a od 12:00 do 14:00**.
	2. Súťažný návrh je nevyhnutné predložiť v jednom vyhotovení v listinnej podobe a zároveň v elektronickej podobe na USB kľúči.
	3. Súťažný návrh musí byť predložený v samostatnej neporušenej zalepenej nepriehľadnej obálke označený požadovanými údajmi podľa bodu 11.4. súťažných podmienok.
	4. Na obálke súťažného návrhu musia byť uvedené nasledovné údaje:

a) Ministerstvo spravodlivosti Slovenskej republiky

b) názov a sídlo navrhovateľa

b) označenie:

„NEOTVÁRAŤ

**Zabezpečenie budovy Mestského súdu Bratislava III a Mestského súdu Bratislava IV**

*Obchodná verejná súťaž – súťažný návrh“*

* 1. Navrhovateľ pri doručení súťažného návrhu dostane potvrdenie o prevzatí obálky s vyznačením dátumu, evidenčného čísla a hodiny prevzatia.
1. **Doplnenie, zmena a odvolanie súťažného návrhu**
	1. Navrhovateľ môže predložený súťažný návrh dodatočne doplniť, zmeniť alebo vziať späť do uplynutia lehoty na predloženie súťažných návrhov podľa bodu 11.1. súťažných podmienok.
	2. Doplnený, zmenený alebo inak upravený súťažný návrh je potrebné predložiť najneskôr v posledný deň lehoty určenej na predkladanie súťažných návrhov podľa bodu 11.1. súťažných podmienok.
2. **Vyhradené práva vyhlasovateľov obchodnej verejnej súťaže**

Vyhlasovatelia si vyhradzujú právo:

* + 1. meniť akékoľvek podmienky obchodnej verejnej súťaže a ostatné súťažné podklady, a to najneskôr 3 dni pred uplynutím lehoty na predkladanie súťažných návrhov,
		2. aj bez uvedenia dôvodu kedykoľvek zrušiť vyhlásenú obchodnú verejnú súťaž,
		3. odmietnuť predložené súťažné návrhy a ukončiť obchodnú verejnú súťaž bez výberu súťažného návrhu,
		4. predĺžiť lehotu na predkladanie súťažných návrhov,
		5. v prípade zistenia neúplnosti súťažného návrhu z hľadiska požiadaviek vyhlasovateľov alebo rozporu s týmito požiadavkami, uvedených v týchto súťažných podmienkach, podľa okolností vyzvať navrhovateľa na doplnenie alebo opravu súťažného návrhu (ak to nebude v rozpore s princípom transparentnosti, najmä v prípade formálnych nedostatkov, ktoré nemenia obsah súťažného návrhu), alebo vyradiť návrh z obchodnej verejnej súťaže,
		6. vyradiť z obchodnej verejnej súťaže súťažný návrh, ktorý nebol predložený v súlade s týmito súťažnými podmienkami,
		7. vyradiť z obchodnej verejnej súťaže súťažný návrh v prípade, že nedošlo k sprístupneniu nehnuteľnosti navrhovateľa podľa bodu 14.7. súťažných podmienok alebo k poskytnutiu súčinnosti podľa bodu 14.6. súťažných podmienok,
		8. vyradiť z obchodnej verejnej súťaže súťažný návrh v prípade, že navrhovateľ nepredložil súťažný návrh so všetkou požadovanou dokumentáciou podľa bodu 10. týchto súťažných podmienok,
		9. vyradiť návrh zo súťaže v prípade, ak sa akákoľvek listina alebo vyhlásenie predkladané navrhovateľom podľa súťažných podmienok ukážu ako nepravdivé,
		10. vyradiť súťažný návrh z iných dôležitých dôvodov.
1. **VYHODNOTENIE SÚŤAŽNÝCH NÁVRHOV**
2. **Preskúmanie a vyhodnotenie súťažných návrhov**
	1. Vyhodnocovanie súťažných návrhov vyhlasovateľmi je neverejné. Vyhlasovatelia vyhodnotia súťažné návrhy z hľadiska splnenia požiadaviek vyhlasovateľov na predmet obchodnej verejnej súťaže a vylúčia súťažné návrhy, ktoré nespĺňajú požiadavky predmetu obchodnej verejnej súťaže uvedené v týchto súťažných podmienkach, najmä požiadavky na budovu uvedené v prílohe č. 1 súťažných podmienok.
	2. Do procesu vyhodnocovania súťažných návrhov budú zaradené len tie súťažné návrhy, ktoré:

a) obsahujú všetky náležitosti týchto súťažných podmienok,

b) zodpovedajú požiadavkám uvedeným v týchto súťažných podmienkach, najmä požiadavkám na budovu v prílohe č. 1 súťažných podmienok.

* 1. Platným súťažným návrhom je súťažný návrh, ktorý zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vyhlasovateľmi v týchto podmienkach obchodnej verejnej súťaže. Súťažné návrhy navrhovateľov, ktoré nebudú spĺňať náležitosti a požiadavky stanovené v týchto podmienkach obchodnej verejnej súťaže, budú vylúčené.
	2. Navrhovateľovi bude oznámenie o vylúčení jeho súťažného návrhu doručené.
	3. Vyhlasovatelia sú oprávnení vybrať si súťažný návrh, ktorý okrem splnenia všetkých podmienok obchodnej verejnej súťaže a požiadaviek podľa prílohy č. 1 súťažných podmienok je najvhodnejší z pohľadu kritérií na výber najvhodnejšieho návrhu, ktoré sú uvedené v prílohe č. 3 súťažných podmienok.
	4. Vyhlasovatelia majú právo od navrhovateľa požadovať poskytnutie súčinnosti, a to v podobe poskytnutia doplňujúcich informácií a podkladov k budove a k nehnuteľnostiam, ktoré sú predmetom súťažného návrhu, k technologickému vybaveniu budovy a nehnuteľností, ktoré sú predmetom súťažného návrhu, ako aj v podobe poskytnutia dokumentov, týkajúcich sa budovy a nehnuteľností, ktoré sú predmetom súťažného návrhu, ktoré sú nevyhnutné na vyhodnotenie a výber najvhodnejšieho návrhu (napríklad dokumenty preukazujúce titul nadobudnutia, projektová dokumentácia, statický posudok, projekt požiarnej ochrany a pod.). Navrhovateľ je oprávnený oznámiť vyhlasovateľom, že požadovanú súčinnosť nie je spôsobilý poskytnúť a uviesť preskúmateľné dôvody. V takom prípade sú navrhovatelia oprávnení považovať za nepreukázané skutočnosti, ktorých preukázanie alebo overenie bolo predmetom súčinnosti. Tým nie je dotknuté právo vyhlasovateľov podľa bodu 13.7. súťažných podmienok.
	5. Vyhlasovatelia si vyhradzujú právo na vykonanie komplexnej obhliadky budovy a nehnuteľností, ktoré sú predmetom súťažného návrhu.
	6. Súčinnosť podľa bodov 14.6. (poskytnutie informácií a dokladov) a 14.7. (sprístupnenie budovy a nehnuteľností, ktoré boli predmetom súťažného návrhu) súťažných podmienok je navrhovateľ povinný poskytnúť bez zbytočného odkladu, najneskôr do 2 pracovných dní od doručenia žiadosti o poskytnutie súčinnosti.
	7. Vyhodnotením predložených súťažných návrhov bude poverená komisia zriadená vyhlasovateľmi. Kritériá na výber najvhodnejšieho návrhu sú v prílohe č. 3 súťažných podmienok. Vyhlasovatelia sú oprávnení v rámci vyhodnotenia návrhov uskutočniť technické, technologické, prevádzkové, environmentálne alebo iné hodnotenie budov a nehnuteľností, ktoré boli predmetom návrhov (due diligence) a ich odborné ohodnotenie, v súvislosti s čím sú navrhovatelia povinný poskytnúť súčinnosti podľa bodov 14.6. až 14.8. súťažných podmienok a v nevyhnutnej miere strpieť ich vykonanie.
	8. Vyhlasovatelia sú oprávnení v procese vyhodnotenia predložených súťažných návrhov uskutočniť rokovanie s jednotlivými navrhovateľmi ohľadom obchodných podmienok.
1. **PRIJATIE SÚŤAŽNÉHO NÁVRHU**
2. **Oznámenie o výsledku vyhodnotenia súťažných návrhov**
	1. Vyhlasovatelia po vyhodnotení súťažných návrhov oznámia navrhovateľom, ktorí predložili návrhy, výsledok vyhodnotenia nimi predložených súťažných návrhov.

V Bratislave, dňa ......................

...............................................

JUDr. Miriam OSWALDOVÁ

predsedníčka Mestského súdu Bratislava IV

Zoznam príloh:

* Príloha č. 1 – Požiadavky na budovu
* Príloha č. 2 – Formulár - Opis nehnuteľnosti
* Príloha č. 3 – Kritéria na výber najvhodnejšieho návrhu
* Príloha č. 4 – Vyhlásenia navrhovateľa a označenie dôverných informácií
* Príloha č. 5 – Obchodné podmienky